**20 metų istorijos – pasitikrinkite, ar žinote viską apie Klaipėdos „Akropolį“**

**Šį spalį Klaipėdos „Akropolis“ mini 20-ies metų sukaktį. 2005-aisiais duris atvėręs prekybos ir pramogų centras per du dešimtmečius tapo vienu ryškiausių uostamiesčio simbolių – vieta, kurioje kasdien susitinka tūkstančiai klaipėdiečių ir miesto svečių. Jubiliejaus proga prekybos centro darbuotojai atskleidė mažiau žinomų faktų apie Klaipėdos „Akropolį“.**

„Klaipėdos „Akropolis“ – daugiau nei apsipirkimo vieta. Per du dešimtmečius jis tapo bendruomenės susitikimų, pramogų ir kasdienio gyvenimo dalimi. Galime didžiuotis sėkminga jo veikla jau du dešimtmečius – beveik trys dešimtys partnerių čia sėkmingai veikia nuo pat atidarymo iki šiol“, – sako Paulius Pocius, „Akropolis Group“ rinkodaros ir komunikacijos vadovas.

Nemažai Lietuvos gyventojų pamėgtų prekių ženklų Klaipėdos „Akropolyje“ veikia nuo pat pirmosios prekybos ir pramogų centro atsidarymo dienos. Tarp jų – parduotuvės „A&G“, „Apranga“, „Audimas“, „City“, „Cropp“, „Danija“, „Drogas“, „Douglas“, „Fam Club“, „Kristiana“, „Kosmada“, „Reserved“, „Salamander“, „Sportland“, „Step top“, „Telia“, „Vision Express“, „Zara“, „Žygio batai“ ir „Wawa“.

Tarp ilgamečių prekybos ir pramogų centro vardų – ir vaistinė „Eurovaistinė“ bei lankomiausia Klaipėdoje, pernai atnaujinta „Maxima XXX“. 20-us veiklos metus Klaipėdos „Akropolyje“ skaičiuoja ir restoranas „Delano“ bei „Akropolio ledas“. Vyresni lankytojai, ko gero, pamena, kad ir knygynas išliko toje pačioje vietoje – iš pradžių „Akropolyje“ veikė „Baltos lankos“, o nuo 2011-ųjų jį pakeitė „Pegasas“.

Na, o „Akropolyje“ veikianti ledo arena – vienintelė visame Klaipėdos mieste. Jos ledas siekia apie 8 centimetrų storį ir kasdien atnaujinamas karštu, apie 50–60 laipsnių temperatūros, vandeniu. Per dieną tam sunaudojama maždaug trys kubiniai metrai vandens. Vadinasi, kasmet tam prireikia net daugiau kaip 1 tūkst. kub. metrų vandens.

Atvykus apsipirkti galima surinkti ir 10 tūkst. žingsnių dienos normą – tiesa, tam reikės Klaipėdos „Akropolio“ alėjas apeiti beveik 12 kartų. Vienas ratas aplink prekybos ir pramogų centro alėjas siekia apie 830 metrų.

Per dvidešimt metų uostamiesčio „Akropolyje“ netrūko ir rekordų. Vienas įsimintiniausių – didžiausios picos kepimas, kai „Can Can Pizza“ kepėjai iškepė rekordinių matmenų picą, kuria vaišinosi net 500 moksleivių.

Pirmasis kino teatre Klaipėdos „Akropolyje“ parodytas filmas – 2004 metais pasirodžiusi mokslinės fantastikos kino juosta „Diena po rytojaus“ (angl. The Day After Tomorrow). Jį atidarymo šventėje kino teatre „Cinamon“ žiūrėjo kviestiniai svečiai. Dabar uostamiesčio „Akropolio“ lankytojai gali mėgautis moderniomis kino technologijomis ir patirtimis, taip pat naujausiais filmais čia veikiančiame kino teatre „Forum Cinemas“.

Būtina pažymėti, kad Klaipėdos „Akropolyje“ augo ne tik skirtingos kartos, bet pagal lankytojų poreikius keitėsi ir pats prekybos ir pramogų centras. Pavyzdžiui, atidarymo metu čia nebuvo nei vaikų žaidimų aikštelės, nei vaiko priežiūros kambarių. Dabar prekybos ir pramogų centre veikia net dvi nemokamos modernios vaikų žaidimų aikštelės ir keli vaikų priežiūros kambariai, o šeimos su mažais vaikais gali rinktis iš gausaus vaikiškų prekių parduotuvių asortimento.

Jubiliejaus proga Klaipėdos „Akropolis“ dovanoja šventinį savaitgalį miesto gyventojams ir svečiams. Spalio 17–19 d. daugiau nei 80 parduotuvių siūlys išskirtines nuolaidas, o spalio 18 d., šeštadienį, 17 val. aikštėje prie parduotuvės „Zara“ vyks nemokamas Donato Montvydo koncertas. Mažiesiems suplanuota pramogų zona, veidukų piešimas, žaidimai, saldumynai ir animatorių pasirodymai.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*